ddrg/super_eurlex huggingface dataset:
5.2.4

EESO predlaga, da se vsakemu od sedmih posebnih ciljev doda naslednje: — da bi bolje obravnavali hkratno uporabo več drog, tj. uporabo drugih snovi, ki povzročajo zasvojenost v kombinaciji z drogami, in se osredotočili na njeno spremljanje, bi morala agencija upoštevati, da je hkratna uporaba več snovi razširjena med uporabniki drog in škodljivo vpliva na javno zdravje. Za učinkovito odpravo tega pojava sta potrebna tesno sodelovanje na regionalni in lokalni ravni ter neposredno vključevanje organizacij civilne družbe; — nacionalne kontaktne točke potrebujejo dodatno podporo, da bi ocenile tveganja in razvile orodja za obveščanje delavcev, ki prihajajo v stik z ljudmi, ki uporabljajo droge, o razvoju novih prepovedanih drog, ki bi lahko negativno vplivale na javno zdravje, varnost in zaščito, saj so v prvi vrsti pri krepitvi pripravljenosti EU za odzivanje na nove grožnje; — vzpostaviti bi bilo treba mrežo forenzičnih in toksikoloških laboratorijev, ki bi združevala nacionalne laboratorije. Mreža bi spodbujala izmenjavo informacij o novem razvoju in trendih ter podpirala usposabljanje forenzičnih strokovnjakov za droge. Da bi dosegli ekonomijo obsega, EESO pozdravlja zamisel o mreži virtualnih laboratorijev, ki bi jih lahko vzpostavili tudi grozdi držav članic na podlagi njihove geografske bližine ali podobnih profilov tveganja glede uvoza in širjenja drog; — okrepiti bi bilo treba vlogo Evropske informacijske mreže na področju drog in odvisnosti od drog (REITOX), da bi zagotavljala zanesljivo podatkovno zbirko za oblikovanje učinkovitih strategij obveščanja in preprečevanja. Poleg tega bi bilo treba mreži omogočiti izdajanje opozoril v primeru, da se na trgu pojavijo posebej nevarne snovi. EESO meni, da bi bila to priložnost za optimizacijo postopka zbiranja podatkov v državah članicah, in sicer tako da bi uvedli enotno znanstveno metodologijo, vključno z avtomatiziranim postopkom zagotavljanja podatkov iz držav članic, ter povezali ustrezne registre in podatkovne zbirke; — pripraviti bi bilo treba kampanje za preprečevanje in ozaveščanje na ravni EU v zvezi s prepovedanimi drogami, da bi lahko agencija ukrepala na podlagi analiz, ki jih pripravlja. Agencija bi morala biti tudi sposobna podpirati države članice pri pripravi nacionalnih kampanj in bi lahko v tesnem sodelovanju z Evropsko agencijo za zdravila oblikovala standardne vidne oznake, ki bi morale biti obvezne na embalaži zdravil, ki vsebujejo psihoaktivne snovi; — izvajati bi bilo treba raziskave in zagotavljati podporo, ne le v zvezi z vprašanji, povezanimi z zdravjem, temveč tudi v zvezi s trgi z drogami in njihovo ponudbo, s čimer bi se vprašanje drog obravnavalo celoviteje; — okrepiti bi bilo treba mednarodno vlogo in podpirati vodilno vlogo EU na področju politike drog na večstranski ravni.
2.3

Predlagana je vrsta sprememb in dopolnitev sedanje direktive o energijski učinkovitosti stavb, zlasti naslednje: — Od leta 2030 morajo biti vse nove stavbe brezemisijske, nove javne stavbe pa morajo biti brezemisijske že do leta 2027. — Državam članicam se naloži nova zahteva, da zagotovijo nadgradnjo vseh stavb, ki so v lasti javnih organov, in vseh nestanovanjskih stavb, tako da bodo do leta 2027 dosegale vsaj razred energijske učinkovitosti F, do leta 2030 pa vsaj razred energijske učinkovitosti E. Izboljšati je treba tudi energijsko učinkovitost vseh stanovanjskih stavb, tako da bodo dosegle vsaj razred F do leta 2030 in vsaj razred E do leta 2033. Zaradi nove opredelitve razredov energijske učinkovitosti se bo na podlagi zahtev do leta 2033 izboljšala energijska učinkovitost več kot 15 % stanovanjskega fonda. — Obveznost pridobitve energijske izkaznice se razširi na stavbe v večji prenovi, stavbe, za katere se obnovi najemna pogodba, in vse javne stavbe. Stavbe ali stavbne enote, ki so naprodaj ali se oddajajo v najem, morajo imeti energijsko izkaznico, ki jo je treba navesti v vseh oglasih. — Nacionalni načrti prenove stavb bodo v celoti vključeni v nacionalne energetske in podnebne načrte, da se zagotovita primerljivost in spremljanje napredka, vključno s časovnimi načrti za postopno opuščanje fosilnih goriv pri ogrevanju in hlajenju najpozneje do leta 2040. — Izkaz o prenovi stavbe bo omogočil dostop do informacij in nižjih stroškov za potrošnike za lažje načrtovanje in postopno prenovo v smer ničelne stopnje emisij. — Države članice so pozvane, da v pravila za javno in zasebno financiranje vključijo vidik prenove ter vzpostavijo ustrezne instrumente, zlasti za gospodinjstva z nizkimi dohodki. — Za finančne spodbude za uporabo fosilnih goriv v stavbah se uvede samoderogacijska klavzula. — Vzpostaviti je treba polnilno infrastrukturo za električna vozila in parkirna mesta za kolesa.
4.18

Geografske označbe so zaradi svoje dodane vrednosti še posebej izpostavljene goljufijam. EESO meni, da je bistveno okrepiti njihovo zaščito in izboljšati nadzor. Predlog vključuje nekaj zanimivih elementov v zvezi s tem vidikom, kot so izboljšano sodelovanje in izmenjava informacij ter medsebojna pomoč med državami članicami ter v stikih s Komisijo, uvedba certificiranja za proizvajalce proizvodov z geografsko označbo in možnost preklica ali prenosa domenskega imena. Zdi se, da nekateri drugi predlogi, ki so povezani posebej z zaščito geografskih označb na internetu, niso dovolj ambiciozni ali ne vsebujejo potrebnih orodij za uveljavljanje takšne zaščite. EESO poudarja, da bi morali imeti proizvajalci pravico braniti svoje proizvode, vendar v nobenem primeru ne bi smeli biti odgovorni za to. Za zaščito geografskih označb bi morale biti še naprej odgovorne Komisija in države članice, ki bi si morale zanjo prizadevati po najboljših močeh.
4.4

Odjemalci potrebujejo boljše varstvo, pregledne pogodbene pogoje, učinkovit nadzor cen, neodvisno svetovanje in enostavne možnosti pravnega izvrševanja, predvsem na področju oskrbe z ogrevanjem in hlajenjem. Razmejiti bi bilo treba sklepanje pogodb o varčevanju z energijo in sklepanje pogodb za obrate. Pravno bi bilo treba določiti, da najemniki za oskrbo z energijo plačujejo le dejanske operativne stroške. V primeru proizvodnje toplote v stavbi so to samo stroški uporabljenega vira energije ter razumni stroški vzdrževanja in podpore ogrevalnega sistema. Pogodbena in finančna tveganja, ki izhajajo iz pogodbenih sporazumov, bi morali nositi tisti, ki sklenejo take osnovne pogodbe, npr. nepremičninski investitorji in najemodajalci.
1.5

EESO meni, je treba v okviru zakonodajnega svežnja „Pripravljeni na 55“ s pobudo FuelEU zagotoviti sinergije, skladnost in doslednost med ponudbo, distribucijo in povpraševanjem. Kljub temu osnutek uredbe o FuelEU trenutno predpisuje le nekatera nizkoogljična goriva, in to brez predhodne ocene njihove globalne razpoložljivosti in stroškov, medtem ko bi morala biti dovoljena vsa alternativna goriva. To bi lahko slej ko prej privedlo do izkrivljanja konkurence, medtem ko je zdaj in bo v bližnji prihodnosti razpoložljivost teh goriv neznatna. Za razvoj in razpoložljivost obnovljivih alternativnih goriv so odgovorni dobavitelji goriv, spodbujati pa bi bilo treba uporabo čistejših goriv. V ta namen je treba odpraviti razliko v ceni med fosilnimi in alternativnimi gorivi, čistejša goriva pa morajo postati cenovno dostopnejša in široko razpoložljiva. Potrebna so prizadevanja v obliki dejavnega prispevanja vseh akterjev v pomorski vrednostni verigi, zlasti proizvajalcev goriv, dobaviteljev energije in proizvajalcev motorjev, pa tudi pristanišč, zakupnikov ladij ter predstavnikov delavcev v vseh sektorjih. Zaradi tega bi se lahko povečalo povpraševanje po alternativnih gorivih, kot je predvideno v uredbi o FuelEU.
3.9

EU in njene države članice se osredotočajo na javne programe za vrhunske raziskave na ravni EU. Tudi proračunska sredstva za raziskave in inovacije so se prenesla z nacionalne ravni na raven EU in so največja doslej, čeprav še vedno ne dosegajo ravni strateških tekmic, kot je Kitajska; s četrtim krogom prelomnih programov naj bi EU ponovno prevzela vodilni položaj na področju raziskav in inovacij na svetu. To bi moralo vključevati velike podjetniške modele umetne inteligence (LEAM), skupne industrijske podatkovne prostore in nove zelene tehnologije ter okrepiti raziskave, razvoj in inovacije za ustvarjanje sintetičnih nadomestkov za kritične surovine.
4.14

Na splošno EESO priporoča ukrepe, ki bi temeljili na preprečevanju in predvidevanju. Ker se nenehno pojavljajo nova omrežja (Clubhouse), ker se za dezinformacije uporabljajo vse bolj izpopolnjena sredstva (globoki ponaredki) in ker so nekatere aplikacije oblikovane na način, ki je na meji med platformo in zasebnimi sporočili (Telegram), se je treba z ukrepi odzvati takoj, ko se zazna nova vrsta tveganja.
1.9

V delegirani uredbi so določeni okoljski standardi, ki so pogosto ambicioznejši od okoljskih standardov iz sektorske zakonodaje EU. Zaradi zgoraj omenjene potrebe po jasnosti in privlačnosti bi to lahko povzročilo zmedo, vključno s težavami glede financiranja za akterje, ki izpolnjujejo najvišje okoljske standarde v skladu s sektorsko zakonodajo EU. EESO se strinja, da je potrebna visoka raven ambicij, iz praktičnih razlogov in v izogib zmedi pa vseeno priporoča, da se najvišji okoljski standardi, določeni v zakonodaji EU na ravni 1, uporabljajo tudi za taksonomijo. Poleg tega se zdi, da delegirana uredba (akt na ravni 2) vsebuje nekatere določbe, ki so nedosledne in nejasne ter niso bile v celoti ocenjene. Zaradi tega in na podlagi ostalih navedb, zlasti iz točk od 1.5 do 1.10, se EESO sprašuje, ali delegirana uredba v sedanji obliki kljub svojemu hvalevrednemu cilju sploh ustreza svojemu namenu. EESO Komisiji toplo priporoča, naj pripravi predloge za zvišanje standardov okoljske zakonodaje EU.
Med pandemijo je postalo očitno, da so mobilni in čezmejni delavci, med njimi sezonski delavci , migranti in prekarni delavci, bolj izpostavljeni nezdravim ali nevarnim življenjskim in delovnim razmeram, na primer ker živijo v neustreznih ali prenaseljenih stanovanjskih prostorih ali nimajo informacij o svojih pravicah. EESO poziva države članice, naj izpolnijo svoje obveznosti glede varnosti in zdravja pri delu ter okrepijo svoje kampanje ozaveščanja o potrebi po spodbujanju poštenih in varnih delovnih pogojev za sezonske, mobilne in čezmejne delavce.

Med pandemijo je postalo očitno, da so mobilni in čezmejni delavci, med njimi sezonski delavci in delavci migranti z negotovo zaposlitvijo , lahko bolj izpostavljeni nezdravim ali nevarnim življenjskim in delovnim razmeram, na primer ker živijo v neustreznih ali prenaseljenih stanovanjskih prostorih ali nimajo informacij o svojih pravicah. EESO poziva države članice, naj izpolnijo svoje obveznosti glede varnosti in zdravja pri delu ter okrepijo svoje kampanje ozaveščanja o potrebi po spodbujanju poštenih in varnih delovnih pogojev za sezonske, mobilne in čezmejne delavce.
1.10

Povprečne letne gospodarske izgube zaradi nesreč, povezanih s podnebjem, znašajo več sto milijard dolarjev. Tudi poročilo Združenih narodov Human Costs of Disasters (Človeški stroški nesreč) podaja pesimistično sliko: v obdobju od leta 2000 do leta 2019 je prišlo do 7 348 hudih podnebnih katastrof, ki so zahtevale 1,23 milijona življenj in prizadele 4,2 milijarde ljudi (nekatere večkrat). Po vsem svetu so povzročile gospodarske izgube v višini približno 2,97 bilijona USD. Za financiranje prilagajanja je na voljo več virov financiranja EU, in sicer proračun v okviru evropskega zelenega dogovora, večletnega finančnega okvira in instrumenta NextGenerationEU. EESO poziva, naj se različne možnosti bolje razjasnijo in naj se vzpostavijo uporabniku prijazni postopki za pravočasen dostop do sredstev na praktični ravni. Poleg tega bi opustitev subvencij za fosilna goriva in zelena davčna reforma sprostili precej sredstev iz javnih proračunov, odpravili sistemske nedoslednosti in ustvarili nove prihodke za financiranje prilagajanja podnebnim spremembam. EESO izraža kritiko, ker še vedno ni bil predložen konkreten časovni načrt za odpravo okolju škodljivih subvencij.
C 517/120

Mnenje Evropskega ekonomsko-socialnega odbora – Predlog uredbe Evropskega parlamenta in Sveta o spremembi Uredbe (EU) 2020/2222 Evropskega parlamenta in Sveta v zvezi s čezmejno infrastrukturo, ki povezuje Unijo in Združeno kraljestvo prek stalne povezave pod Rokavskim prelivom

(COM(2021) 402 final – 2021/0228(COD))

(2021/C 517/19)

Zaprosili Svet Evropske unije, 15. 7. 2021 Evropski parlament, 13. 9. 2021 Pravna podlaga člen 91(1) in člen 304 Pogodbe o delovanju Evropske unije Pristojnost strokovna skupina za promet, energijo, infrastrukturo in informacijsko družbo Datum sprejetja mnenja na plenarnem zasedanju 22. 9. 2021 Plenarno zasedanje št. 563 Rezultat glasovanja (za/proti/vzdržani) 239/1/5

Odbor se v celoti strinja z vsebino predloga in nima nobenih pripomb, zato je na 563. plenarnem zasedanju 22. in 23. septembra 2021 (seja z dne 22. septembra) z 239 glasovi za, 1 glasom proti in 5 vzdržanimi glasovi sklenil o tem predlogu podati pozitivno mnenje.
6.4.3

Novi steber bi moral vključevati ukrepe za promocijo teh načel, kot so: — upoštevanje konvencij MOD v vseh državah, s posebnim poudarkom na glavnih konvencijah, ki se nanašajo na svobodno delovanje sindikatov; — uvedba strukturiranega postopka obveščanja, posvetovanja in razprave ter priprava končnega poročila o tem postopku za vse zakonodajne pobude na ravni držav članic; — podpora krepitvi vloge ekonomsko-socialnih svetov in njihovi ustanovitvi, če še ne obstajajo; — imenovanje visokega evropskega uradnika na ravni Komisije s soglasjem evropskih socialnih partnerjev, ki bi bil pristojen za spodbujanje in spremljanje socialnega dialoga v državah članicah in EU, lahko pa bi tudi prevzel vlogo podpiranja civilnega dialoga, če organizacije civilne družbe po posvetovanju z njimi na to pristanejo; — organizacija srečanja na visoki ravni za tristranski socialni dialog (evropski socialni partnerji, Komisija in države članice) dvakrat na leto z namenom spodbujanja in spremljanja socialnega dialoga na evropski ravni in ravni držav članic; — sprejetje ukrepa za spodbujanje kolektivnih pogajanj pri javnem naročanju in dostopu do javnih sredstev, vključno z evropskimi sredstvi, pri čemer se od delodajalcev, ki so naročniki, zahteva, da sklenejo kolektivno pogodbo oziroma do njene sklenitve poskrbijo za kakovostna delovna mesta na podlagi veljavnih pravnih predpisov v skladu z veljavno nacionalno zakonodajo in prakso, ki izhajata iz dogovorov med socialnimi partnerji in vlado na nacionalni ravni. S tem bi se preprečil socialni damping in zagotovila poštena konkurenca; — sprejetje programov usposabljanja za predstavnike socialnih partnerjev z namenom spodbuditve socialnega dialoga in kolektivnih pogajanj.
2.3

EESO se v polnosti zavzema za univerzalne vrednote spoštovanja človeškega življenja in dostojanstva, ki so zapisane v Splošni deklaraciji človekovih pravic. EESO se tudi strinja s trditvijo, da so demokracija, pravna država, spoštovanje temeljnih pravic, zlasti pravice do zasebnosti, svoboda izražanja, verska svoboda in spoštovanje raznolikosti, temelji Evropske unije in da je zato potreben odločen skupen pristop, ki bo varoval in ščitil našo pluralistično družbo, skupne vrednote in evropski način življenja. Te temeljne vrednote je treba stalno in sistematično upoštevati pri načrtovanju in izvajanju ukrepov, predvidenih v sporočilu.
V okviru pobude Evropske komisije „pakt za znanja in spretnosti“ so se začeli izvajati projekti ALBATTS (Zavezništvo za tehnologijo, usposabljanje ter znanja in spretnosti na področju baterij), DRIVES (Razvoj in raziskave na področju pridobivanja inovativnih poklicnih znanj in spretnosti z izobraževanjem) in COSME (večletni evropski program za konkurenčnost podjetij ter mala in srednja podjetja). EESO meni, da je prednostna naloga zlasti opredeliti in izvajati projekte usposabljanja na področju novih znanj in spretnosti, povezanih z okoljsko primerno zasnovo, pa tudi diagnostiko baterij zaradi njihovega popravila, obnove in recikliranja. V to je treba aktivno vključiti socialne partnerje in sodelovati z morebitnimi nacionalnimi mehanizmi, pa tudi z nekaterimi neposredno povezanimi področji zaposlovanja.

Za izboljšanje trajnosti, kakovosti in varnosti proizvodov in postopkov ter za zmanjšanje stroškov so potrebne raziskave in inovacije. Nemudoma je treba začeti prednostno obravnavati raziskave in razvoj baterij s celovitim pristopom v celotni vrednostni verigi baterij ter z obsežnimi in stalnimi naložbami, ki bodo pokrivale kratko- in dolgoročna prednostna področja raziskav.
4.1.1

Obstaja soglasje o tem, da je prehod na kemikalije, ki so varne in trajnostne že v zasnovi , nujen za družbo in gospodarstvo, da se olajša zeleni in digitalni prehod industrije EU. To bo velik izziv in potrebne raziskave bi bile lahko zelo drage, vendar bodo prinesle nekatere konkurenčne prednosti. Pri tem pa lahko pride do izgube nekaj delovnih mest in do gospodarskih izgub, saj se vsa podjetja morda ne bodo mogla prilagoditi, vsi delavci pa se ne bodo mogli prekvalificirati ali dodatno usposobiti. Za pravičen prehod so zato ključnega pomena finančni ukrepi in spodbude, pri čemer je treba poskrbeti tudi, da bodo delavci obdržali svojo zaposlitev ali imeli na voljo vzdržno drugo rešitev, ter podpreti naložbe in inovativne poslovne modele.
3.2

digitalni prehod v izobraževanju, delu in vsakdanjem življenju . V mnenju EESO o posodobljenem programu znanj in spretnosti je poudarjeno, da bi morali imeti „[v]si Evropejci […] pravico do dostopa do kakovostnega in vključujočega usposabljanja ter vseživljenjskega učenja v okviru pravičnega prehoda in glede na demografske spremembe . EESO poudarja, da je treba obravnavati vprašanje izobrazbene revščine , ki se je med krizo zaradi COVID-19 poglobila zaradi neenakega dostopa do izobraževanja in usposabljanja.“ Kriza zaradi COVID-19 je pospešila tudi. V mnenju EESO o posodobljenem programu znanj in spretnosti je poudarjeno, da bi morali imeti „[v]si Evropejci […] pravico do dostopa do kakovostnega in vključujočega usposabljanja ter vseživljenjskega učenja v okviru pravičnega prehoda in glede na. EESO poudarja, da je treba obravnavati vprašanje, ki se je med krizo zaradi COVID-19 poglobila zaradi neenakega dostopa do izobraževanja in usposabljanja.“ ( 18 ) Razvoj znanja, spretnosti in kompetenc mora ne le služiti potrebam trga dela in možnostim popolne konkurenčnosti, ki temelji na kakovosti, temveč tudi pripraviti učeče se, da bodo dejavni in demokratični državljani, ter prispevati k zmanjšanju socialnih neenakosti in neenakosti na področju izobraževanja. Zato je za zagotovitev, da bodo državljani lahko krmarili skozi kompleksnost današnjega sveta, poleg izboljšanja digitalnih znanj in spretnosti državljanov EU ključna tudi digitalna medijska pismenost.
2.7

Val prenove stavb je zato treba spodbujati s stalnimi in konvergentnimi signali in vzvodi, tako v smislu ureditve in pomoči Evropske unije kot v smislu večletnih naložbenih načrtov držav članic. Ti morajo biti razumljivi in dostopni ter morajo upoštevati raznolikost in naložbeno logiko vključenih akterjev, med katerimi so evropska gospodinjstva, ki živijo v lastnih stanovanjih kot polni lastniki ali solastniki, gospodinjstva, ki oddajajo eno ali več stanovanj na trgu, organizacije za socialna stanovanja, ki imajo posebne naloge splošnega pomena in s tem povezane obveznosti javne službe, javni organi in njihove javne stavbe, zaščitene zgodovinske stavbe ter podjetja in njihove nepremičnine. Val prenove torej zajema veliko potencialnih akterjev, ki jih bo treba prepričati, da bodo do leta 2050 dolgoročno vlagali v svoje domove in druge stavbe, in sicer prek mehanizmov financiranja, ki bodo prilagojeni vrsti stavb in bodo združevali dolgoročna posojila ali zelena posojila, državna poroštva in nepogrešljiva nepovratna sredstva, zlasti za gospodinjstva.
4.15

primul nil nocere („ne škoduj“) sta potrebni odkrita in temeljita ocena in polemična razprava, da bi lahko obravnavali negativne posledice politik in regulativnega okolja, učinke družbene stigmatizacije in neupravičene kriminalizacije, socialno izključenost in ovire pri dostopu do zdravljenja. EESO priporoča, da se upošteva tudi vsebinska ocena skupnega stališča, ki ga je leta 2019 sprejelo 32 agencij ZN Na podlagi načela(„ne škoduj“) sta potrebni odkrita in temeljita ocena in polemična razprava, da bi lahko obravnavali negativne posledice politik in regulativnega okolja, učinke družbene stigmatizacije in neupravičene kriminalizacije, socialno izključenost in ovire pri dostopu do zdravljenja. EESO priporoča, da se upošteva tudi vsebinska ocena skupnega stališča, ki ga je leta 2019 sprejelo 32 agencij ZN ( 8 )
C 123/82

Mnenje Evropskega ekonomsko-socialnega odbora – Predlog uredbe Evropskega parlamenta in Sveta o skupnih pravilih za zagotovitev osnovne letalske povezljivosti po koncu prehodnega obdobja iz Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo

(COM(2020) 827 final – 2020/0363 (COD))

(2021/C 123/15)

Zaprosili Svet Evropske unije, 11. 12. 2020 Evropski parlament, 14. 12. 2020 Pravna podlaga člen 100(2) in člen 304 Pogodbe o delovanju Evropske unije Pristojna strokovna skupina strokovna skupina za promet, energijo, infrastrukturo in informacijsko družbo Datum sprejetja mnenja na plenarnem zasedanju 27. 1. 2021 Št. plenarnega zasedanja 557 Rezultat glasovanja (za/proti/vzdržani) mnenje sprejeto soglasno

Odbor se v celoti strinja z vsebino predloga in nima nobenih pripomb, zato je na 557. plenarnem zasedanju 27. in 28. januarja 2021 (seja z dne 27. januarja) soglasno sklenil o tem predlogu podati pozitivno mnenje.
4.9

Splošneje, podatke in informacije o PIU, znanjih in spretnostih ter trgu dela je treba izboljšati glede na cilje EU na področju izobraževanja in usposabljanja ter nove kazalnike, ki so bili predlagani za krepitev izvajanja ciljev OZN za trajnostni razvoj , zlasti ciljev trajnostnega razvoja št. 4 (izobraževanje), št. 5 (enakost), št. 8 (dostojno delo) in št. 13 (podnebne spremembe), ter evropskega semestra . Za dosego predlaganih kazalnikov do leta 2025 bi bilo treba glede na pogostnost spremljanja, ki ga izvajajo Eurostat in druge agencije, kot sta Cedefop in Eurofound, vsako leto predložiti nove informacije. Z dodatnimi kazalniki bi se lahko bolje podprlo podjetja in delavce pri opredelitvi potreb po naložbah, zagotavljanju storitev ter znanjih in spretnostih s poudarkom na „deležu podjetij, ki izvajajo usposabljanje , glede na vrsto usposabljanja“ in „izdatkih podjetij za tečaje usposabljanja kot deležu skupnih stroškov dela“. Eurostat že zbira te podatke vsakih pet let, vendar tako obdobje ne podpira aktivnega vključevanja socialnih partnerjev v predvidevanje/napovedovanje znanj in spretnosti ter vzpostavitev potrebnega usposabljanja , zato je v zvezi s tem v programu znanj in spretnosti predlagana okrepitev njihovega sodelovanja. Plačan študijski dopust v okviru kolektivnih pogodb, sklenjenih na podlagi pogajanj, je lahko orodje, ki ga je treba vključiti v kazalnike, skupaj z merjenjem zagotavljanja informacij in smernic delavcem.
4.2

Izguba biotske raznovrstnosti brez primere in širjenje uničujočih pandemij nam jasno sporočata, da moramo pretehtati svoj odnos do narave. Po mnenju EESO strategija za biotsko raznovrstnost postavlja biotsko raznovrstnost v središče okrevanja po pandemiji COVID-19 v korist ljudi, podnebja in planeta. Izguba biotske raznovrstnosti in podnebna kriza sta med seboj odvisni ter vplivata druga na drugo. Celovita zaščita in obnova gozdov, tal in mokrišč ter vzpostavitev zelenih površin v mestih so zato pomembni za doseganje ublažitve podnebnih sprememb do leta 2030.
3.8

Učinkovitost in zanesljivost aplikacij za spremljanje in sledenje sta izredno pomembni, saj lahko neučinkovitost in nezanesljivost privedeta do številnih napačnih lažno pozitivnih ali lažno negativnih rezultatov, lažnega občutka varnosti in s tem do večje nevarnosti okužbe. Prve znanstvene simulacije vzbujajo resne dvome o tem, ali bi aplikacija za sledenje sploh pozitivno vplivala na omejitev širjenja virusa, tudi ob 80- ali 90-odstotni uporabi. Aplikacija tudi ne more zaznati posebnih okoliščin, na primer prisotnosti pleksi stekla in oken ali nošenja osebne zaščitne opreme.